અમદાવાદ: વૈશ્વિક શેરબજારમાં જોવા મળેલા જોરદાર ઉછાળાના પગલે તથા સ્થાનિક બજારમાં વિદેશી રોકાણકારો સહિત સ્થાનિક રોકાણકારો દ્વારા એકધારી લેવાલીની અસરથી આવતી કાલે એપ્રિલ એક્સપાયરી પૂર્વે આજે શરૂઆતે શેરબજાર રેકોર્ડબ્રેક ઊંચાઈએ ખૂલ્યું હતું. આજે સેન્સેક્સ ૩૦ હજારની સપાટી ક્રોસ કરી ૧૫૭ પોઇન્ટના ઉછાળે ૩૦,૧૦૦ પોઇન્ટની સપાટીએ ખૂલ્યો હતો. એ જ પ્રમાણે નિફ્ટી પણ ૪૬ પોઇન્ટના ઉછાળે ૯,૩૫૩ની સપાટીએ ટ્રેડિંગમાં જોવા મળી હતી. નિફ્ટીએ શરૂઆતે ૯,૩૫૩ની સપાટી વટાવી દીધી હતી.